cyanic-selkie/wikianc huggingface dataset:
פרידריך וילהלם הרביעי, מלך פרוסיה
חוקת פרוסיה משנת 1850
פיזורה השקט של האספה הפרוסית הלאומית והחוקה הכפויה מלמעלה סימלו את סוף המהפכה בפרוסיה, אשר דוכאה בהצלחה. החוקה, שנכפתה על ידי השלטונות, הבטיחה לפחות שינויים מסוימים. שני בתי הפרלמנט שנקבעו בחוקה נתכנסו לראשונה ב־26 בפברואר 1849. בגלל שיטת הבחירה שלטה האצולה בבית הראשון. הבית השני הזדרז לאשרר את החוקה, וב־27 באפריל 1849, שישה ימים מאוחר יותר, הזדרז המלך לפזרו, בניגוד להבטחותיו, והנהיג שיטת בחירה המבוססת על שלושה מעמדות, שהונהגה בצו חירום. שיטת הבחירה החדשה הבטיחה את שליטת המלוכה בבית הנבחרים. החוקה המתוקנת, ששופרה לטובת הכתר, נכנסה לתוקפה ב־2 בפברואר 1850. בשנת 1853 שמר המלך לעצמו את הזכות לקבוע את זהותם של חלק ממושבי הפרלמנט בעצמו. חוקת פרוסיה משנת 1850 נותרה על כנה עד למהפכת נובמבר בשנת 1918.
רונה דורון
רונה דורון (נולדה ב-7 בדצמבר 1954) היא מעצבת תלבושות לקולנוע ולטלוויזיה, זוכת שישה פרסי אופיר.
פאדי אל-בטש
מותו
שר הביטחון אביגדור ליברמן, ציין כי "האיש לא היה צדיק. הוא לא עסק בשיפור רשת החשמל או בשיפור התשתיות והמים. אנחנו שמענו את ההודעות של ראשי חמאס שלקחו אחריות על האיש, הסבירו שהוא עסק בייצור הרקטות, בשיפור הדיוק של הרקטות" אך טען שמדובר בחיסול חשבונות פנימי של הארגון. בתגובה לחיסולו, האשים מנהיג חמאס אסמאעיל הנייה את המוסד בחיסולו וקרא לה "פשע נורא".
הוא נקבר ב-26 באפריל ברצועת עזה. הוא היה נשוי והותיר אחריו אישה ושלושה ילדים.
דקסמתזון
בעיות אנדוקריניות
בתת פעילות בלוטת יותרת הכליה ומחלת אדיסון, דקסמתזון ניתן כאשר החולה אינו מגיב היטב לפרדניזון או למתילפרדניזולון.
הריון
דקסמתזון שימש גם במהלך ההריון כמו תרופה שלא בהתוויה לטיפול טרום לידתי עבור הסימפטומים של היפרפלזיה מולדת של האדרנל (CAH) בתינוקות בנות. CAH גורם למגוון של ליקויים פיזיים, בעיקר תופעות של אינטרסקס ואיברי מין שאינם חד משמעיים. טיפול ב-CAH לפני הלידה מפחית סימפטומים של CAH, אך הוא אינו מטפל בהפרעה מולדת. שימוש זה שנוי במחלוקת: הוא נחקר באופן לא מספק, ורק בערך אחד מכל עשרה עוברים של נשים שטופלו נמצאים בסיכון להיפגע מכך, ומנגד תועדו תופעות לוואי חמורות. השימוש הניסויי בדקסמתזון בהריון עבור טיפול CAH הופסק בשוודיה כאשר אחד מחמישה מקרים סבלו מתופעות לוואי.
קישורים חיצוניים
Dexamethasone suppression test - בדיקה לגילוי בעיות ברמות הקורטיזול. באתר ויקירפואה
אורסולה לה גווין
קורות חיים
את בעלה, ההיסטוריון צ'ארלס לה גווין, הכירה על סיפון הספינה 'קווין מרי', במסעה לצרפת ב-1953. כשנה לאחר מכן נישאו, ולה גווין החליטה שלא לסיים את הדוקטורט שלה, בעוד השניים שבו לארצות הברית על מנת שצ'ארלס יוכל לעשות דוקטורט באוניברסיטת אמורי. בתקופה זו עבדה כמזכירה וכמורה לצרפתית ברמה אקדמית. בתם הראשונה אליזבת נולדה ב-1957 במוסקו, איידהו, שם לימד צ'ארלס. ב-1958 עברו בני הזוג לפורטלנד, אורגון, שם נולדה בתם השנייה קרולין (1959) ושם השתקעו, עקב מינויו של צ'ארלס כפרופסור להיסטוריה באוניברסיטת פורטלנד סטייט. ב-1964 נולד בנה השלישי, תיאודור.
כתיבה
לה גווין זכתה להכרה רחבה עבור הרומן שלה 'צד שמאל של חושך', אשר זכה בפרס הוגו ובפרס נבולה ב-1970. עלילתו של הספר מתרחשת בעולם שתושביו הם חסרי מין, מלבד בתקופת הייחום, בה הם עשויים להיות זכר או נקבה. ספרה ׳המנושל׳, המתרחש בחברה דמיונית אנרכיסטית, זיכה אותה בפרס הוגו ובפרס נבולה, והפך אותה לסופרת הראשונה שזכתה בשני הפרסים בגין שני ספרים.
קורות חיים
קורות חיים בפני ציבור
קורות חיים כאלו כוללים ציוני דרך חשובים בחייו של המוצג, ונכתבים על פי רוב בצורה מתומצתת המדגישה את הפרטים הרלוונטיים למטרת הצגתן. במקרים רבים הם נכתבים בידי אנשי מקצוע שנבחרו כדי לנסח באופן שיהלום את המטרה.
קורות חיים באינטרנט
עם התפתחות האינטרנט ועידן ה-וב 2.0, קורות החיים המסורתיים שינו מעט את פניהם, שכן קל יותר לשלוח קורות חיים ולהגיע למעסיק הפוטנציאלי. על ידי דואר אלקטרוני ופרסום קורות החיים באינטרנט לקהל הרחב.
איזבל הרלה
ביוגרפיה
איזבל הרלה נולדה בבאד זאולגאו. היא זכתה באליפות גרמניה בשחייה מספר פעמים. ב-2010 היא זכתה בתואר ב-800 מטר (8:38.02 דק') ו-1500 מטר חופשי (16:22.05 דק'). באליפות גרמניה ב-2011 היא זכתה בתחרויות של 400 (4:12.81 דק'), 800 (8:34.83 דק') וב-1500 מטר חופשי (16:20.17 דק'). עם זאת, היא לא הצליחה להעפיל לתחרויות באליפות העולם בשחייה, ולכן עברה להתחרות בשחייה במים פתוחים.
טורצ'ווד
עונה 1
העונה הראשונה החלה בשנת 2007, לאחר שבשנת 2006 הוצג פרק כפול ב"דוקטור הו" שמציג את טורצ'ווד ואת מטרת המכון. העונה התמקדה בגוון קופר, חברת הצוות החדשה, ובהשתלבותה בין חברי הצוות. כמו כן הוצגו לנו אוון הארפר, טושיקו סאטו, יאנטו ג'ונס ומנהיג הקבוצה, ג'ק הארקנס, אשר הופיע גם בסדרה המקורית של דוקטור הו. במהלך הסדרה אנחנו מגלים שג'ק לא יכול למות ושהוא שומר חפץ מסתורי בצנצנת שנראה כמו יד אדם, אשר מאוחר יותר תתגלה בתור היד של הדוקטור. במהלך העונה החלה להתפתח מערכת יחסים בין ג'ק ליאנטו, הכולבויניק של הצוות. חברהּ של גוון, ריס ויליאמס, לא היה מודע למעורבותה של גוון עם טורצ'ווד, בדומה לכך שב"דוקטור הו" בני המשפחה של רוז, מרתה ודונה לא היו מודעים לכך שהיא מטיילת עם הדוקטור. בסוף העונה, ג'ק עזב את הצוות שלו כדי לפגוש את הדוקטור שוב ולגלות סוף סוף מה קרה לו ולמה הוא לא יכול למות.
תעודת בגרות
היסטוריה של תעודת הבגרות בישראל
בחינות הבגרות ותעודות הגמר של בוגרי בתי הספר התיכונים הן בעלות עניין ציבורי ומעסיקות את מקבלי ההחלטות מראשית המאה העשרים. מיסודה של תעודת בגרות לאומית אחידה החל להתגבש בשנת תרפ"ט (1928/9) עד לקבלת הכרה רשמית מהאוניברסיטה העברית בשנת תרצ"ד (1933/4).
לפי דו"ח התוכנית הלאומית לחינוך (הידוע כדו"ח ועדת דוברת), "תעודת הבגרות מהווה מטרה מרכזית של בית־הספר העל־יסודי, ואולי של כלל מערכת החינוך". כנגד מרכזיותן של בחינות הבגרות מושמעת לעיתים ביקורת. יש זרמים קטנים יותר בחינוך (כגון החינוך הדמוקרטי או החינוך הפתוח) שבהם בחינות הבגרות אינן מרכזיות ונתונות להחלטת התלמיד.
אחוזי הצלחה
בשנת 2009, 44% מבין תלמידי י"ב היו זכאים לבגרות. בפילוח למגזרים – בזרם הממלכתי דתי היו 66% זכאות, בזרם הממלכתי 64.5%, בקרב העולים החדשים 53%, במגזר הדרוזי 48%, במגזר הערבי 35%, במגזר הבדואי בנגב 29%, ובמגזר החרדי 22%.
מסלול לימוד אינטרני
יחידת לימוד (יח"ל) – פירושה תוכנית לימודים שלפי משרד החינוך הזמן הדרוש ללמוד אותה הוא כ־90 שיעורים בכיתה, כ־3 שיעורים שבועיים במשך שנת לימודים אחת.
דאפי (זמר)
תחילת דרכו
דאפי נולד וגדל ברובע קמדן שבצפון לונדון. הוא גודל על ידי אביו ביירון קונטוסטבלוס שהיה מוזיקאי בהרכב המוכר Mungo Jerry. ב-12 באפריל 2007 ביירון נפטר. בגיל 15 נזרק דאפי מבית הספר, אך הוא לא וויתר על לימודיו וחזר לבת הספר ואף קיבל ציון מצוין באנגלית וטוב מאוד בתעודה כללית של חינוך על יסודי במוזיקה. כאשר אביו נפטר קיעקע דאפי על צווארו את הכיתוב "RIP dad" מבלי לציין את שם אביו, מאחר שדאפי לא מוכן לכנות את אביו בשמו לכן קורא לו "B" או "Uncle B". בזמן הוצאת אלבומם הראשון של ההרכב N-Dubz שבו דאפי נכלל ביחד עם בת דודתו טוליסה וחברם ריצ'רד רואסון או בכינויו פייזר, הוחלט לשנות את שם האלבום מ gainst All Odds לUncle B במחווה לאביו של דאפי, לאחר כשנה בהוצאת אלבומם השני נקרא האלבום gainst All Odds.
תעודת בגרות
מסלול לימוד אינטרני
מבנה תעודת הבגרות משקף את כל היחידות שלמד התלמיד בחטיבה העליונה:
נבחן משנה אינטרני
נבחנים הזכאים לתעודת בגרות מקבלים את הציונים החדשים על ספחים לתעודת הבגרות, והם רשאים להשתמש בהם או בציונים הקודמים. עבור נבחנים שאינם זכאים לתעודת בגרות נחשב הציון האחרון שקיבלו בכל שאלון, עד שישלימו זכאות לתעודת הבגרות.
נבחרת מקסיקו בכדורסל
מקסיקו הפתיעה כאשר זכתה לראשונה בתולדותיה באליפות אמריקה בכדורסל שנערכה בשנת 2013
מיכאיל יאנגל
ביוגרפיה
יאנגל עבד בצמוד לסרגיי קורוליוב, וביצע עבורו עבודות תכנון שונות, לפני שקיבל לידיו משרד תכנון משלו - משרד התכנון 586 (לימים - "משרד התכנון יאנגל") שהיה ממקום בעיר דנייפרופטרובסק (אוקראינה של היום).
טילים בליסטיים מתכנונו של יאנגל
יאנגל היה חלוץ בתחום פיתוח מנועים המונעים על ידי דלק היפרגולי - הניצת במגע. משרד התכנון שלו היה אחראי לפיתוח מספר דגמים של טילים בליסטיים, ובהם:
תעודת בגרות
תעודת בגרות והאקדמיה
רוב האוניברסיטאות בישראל דורשות תעודת בגרות עם 4 יחידות ומעלה באנגלית לצורך קבלה ללימודים הגבוהים, ופוסלות אוטומטית מועמד שנבחן ברמת הלימוד הבסיסית. כמו כן, בכל הקשור ללמידת מקצועות מדעיים האוניברסיטאות מייחסות חשיבות רבה למתמטיקה, ועם ציון ברמת 3 יחידות לימוד, קשה (ובדרך כלל לא ניתן) להתקבל למקצועות אלו. עם זאת, למקצועות הומניים הקשורים למדעי הרוח ולעיתים אף למדעי החברה - לרוב אין צורך בציון הגבוה מרמת 3 יחידות לימוד במתמטיקה (בנוסף ל-4 יחידות לימוד באנגלית).
סולייוב
סולייוב (בפולנית: Sulejów) היא עיירה במחוז פיוטרקוב שבפרובינציית לודז' בפולין, על גדות נהר פיליצה, בה התקיימה עד השואה קהילה יהודית גדולה.
תולדות היישוב
סולייוב נוסדה בסוף המאה ה-13, ומשך מאות בשנים הייתה רכושו של מנזר מקומי. באמצע המאה ה-17 נגרם לעיירה נזק רב כתוצאה מפלישת השוודים לאזור.
בשואה
עם פרוץ מלחמת העולם השנייה הגיעו לעיירה פליטים יהודים רבים מיישובי הסביבה. במהלך הפצצות הגרמנים על העיירה עלו באש רוב בתי היהודים בה, וכן נשרף בית הכנסת המקומי. הניצולים מההפצצה נמלטו ליערות הסביבה, וחלקם שבו בהמשך לעיירה, ומצאו בה את הכוחות הגרמניים.
עובד מדינה (סדרת טלוויזיה)
עלילה
הסדרה מגוללת את קורותיהם של סוכני סוכנות הביון והביטחון של סרביה (BIA), אשר הרחק מעיני הציבור מסירים מדי יום את האיומים המסוכנים ביותר על סרביה ונלחמים במבוך של תככים מקומיים וזרים, בנסיבות המצב הגאופוליטי המשתנה. הגיבורים הם אנשים צעירים הנלחצים בנטל האחריות העצומה הנובעים בעיקר מלחץ של המנהלים שלהם.
משק החשמל בישראל
אנרגיה מתחדשת
בשנת 2002 החליטה ממשלת ישראל שבשנת 2016 יגיע משק החשמל בישראל למצב שבו לפחות 5% ממנו יופק מאנרגיה מתחדשת. כדי לעמוד במטרה זו, ניתנו מכסות ייצור מסובסדות ליצרני חשמל סולארי קטנים ובינוניים. לשנת 2020 נקבע יעד של 10% יצור באמצעות אנרגיה מתחדשת.
הדלקים המשמשים לייצור חשמל
בשלהי העשור הראשון של המאה ה־21 נעשה שימוש עיקרי בגז טבעי מצרי שנקנה ממצרים וסופק על ידי חברת EMG, ושימוש משני בגז טבעי ממאגרי שותפות ים תטיס. ההפיכה במצרים בראשית 2011 הובילה לערעור מצב הביטחון בחצי האי סיני, ולפגיעות בצינור הגז היבשתי שסיפק את הגז הטבעי לישראל. בעקבות פגיעות אלו הצטמצמה מאוד אספקת הגז הטבעי המצרי לישראל, עד שב־2012 הודיעה חברת הגז המצרית על ביטול חד-צדדי של ההסכם עם EMG וישראל. הירידה החדה באספקת הגז הטבעי הובילה להחלפת הגז הטבעי המצרי ששימש לייצור חשמל בגז טבעי ממאגרי שותפות ים תטיס, שלא יכלה לספק את כל הצריכה עקב גודלו הקטן יחסית של המאגר, ובסולר ובמזוט היקרים בהרבה, דבר שהוביל לגידול חד בעלויות ייצור החשמל של חברת החשמל, ולעליית תעריפי החשמל בישראל. באפריל 2013 החלה הזרמת גז טבעי ממאגר תמר, שיכל לעמוד במלוא הדרישה לגז טבעי בישראל. בסוף שנת 2019 צפויה להתחיל הזרמת גז ממאגר לוויתן ומאגרי כריש ותנין.
אנרגיות מתחדשות
יצרני חשמל הידרואלקטרי: סה"כ: 6.6 מגה-ואט.
פוטו-וולטאי
ייצור זה משתנה לפי עוצמת קרינת השמש במהלך היממה ועונות השנה, ומושפע מעננות, אובך והפרעות אחרות. בקיץ, עיקר התפוקה הסולארית היא מ־8 בבוקר ועד 18:30 בערב, כאשר היא מגיעה לשיאה סביב השעה 13. מאפיין זה חופף בקירוב את שיא הביקוש היומי בקיץ, שמתרחש בשעות הצהרים, אך אינו מקביל לשיא הביקוש בחורף, שמתרחש בשעות הערב. לצד שדות בגודל נרחב ובינוני, ישנם שדות רבים בהיקפים קטנים של קילוואטים בודדים. התעריף לשדות סולאריים ישנים מסובסד (ישנה התחייבות לרכישת החשמל המיוצר בהם בתעריף מסוים), כאשר שיעור הסבסוד יורד בהדרגה לאורך השנים עם ירידת מחירי הפאנלים הסולארים בעולם ועלויות ההתקנה. בהתאם לנתוני רשות החשמל נכון לסוף 2021 היו מחוברים לרשת מתקנים פוטו-וולטאים בהספק כולל של כ-3,300 מגהוואט, שיצרו כ-8.2% מסך ייצור החשמל במשק.
מערכת ההולכה, ההשנאה והחלוקה
ב־2010 עמד אורך קווי המתח השונים על 740 ק"מ (400 ק"ו), 4,240 ק"מ (161 ק"ו עילי) ו־94 ק"מ (161 ק"ו תת-קרקעי). מספר תחנות המיתוג עמד בשנה זו על 10, ומספר תחנות המשנה על 197 (מתוכן 40 בבעלות פרטית). מספר הצרכנים עמד בשנה זו על כ-2.5 מיליון.
התפלגות צריכת החשמל
מעריכים שכ-40% מן הצריכה הכוללת מוקדשת למיזוג אוויר.
החשמל כמשאב חיוני
חברת החשמל מחזיקה במתקניה ובמתקני צד-שלישי מלאי פחם להפעלת היחידות הפחמיות בתחנות הכוח לכ־7 שבועות, 200,000 טון מזוט ו־280,000 טון סולר. גז טבעי הוא קשה לאגירה בהשוואה לדלקים אחרים, כאשר הוא במצב גז, אך ישנה אפשרות להנזיל את הגז. על מנת ליצור יתירות באספקת הגז הטבעי, נבנה בראשית 2013 מצוף ימי המאפשר קליטת מטעני גז נוזליים מאוניות מיוחדות, על מנת להבטיח אספקת גז גם בעת תקלות אספקה מקידוחי הגז. בשל הרגישות הגבוהה לשיבושים באספקת גז טבעי, נקבע שיעור רף מקסימלי לאספקת חשמל באמצעות גז טבעי בהיקף שעתי, ובהיקף ייצור כולל. עם זאת, תגליות הגז המשמעותיות בראשית העשור השני של המאה ה־21, הובילו לחציית רף זה.
רפורמת ייצור חשמל פרטי
חברת החשמל מוגדרת בישראל כספק שירות חיוני, ומחויבת ברכישת ייצור החשמל של יצרנים פרטיים בתעריף שנקבע על ידי רשות החשמל. התעריפים המשולמים ליצרני חשמל מאנרגיות מתחדשות מסובסדים, ונעים בין 0.45 ל־2.3 ש"ח לקילואט (בהשוואה לעלות ייצור של כ־0.33 ש"ח לקילואט, באמצעות חברת החשמל).
מיזמים עתידיים
במסגרת המאמץ העולמי להעברת ייצור האנרגיה לאנרגיות מתחדשות, וכחלק מהחלטת הממשלה להעביר חלק מייצור האנרגיה בישראל למקורות אנרגיה שונים, פרסמה ממשלת ישראל מכרז להקמת תחנת כוח סולארית ליד היישוב הקהילתי אשלים בנגב. תחנה זו תייצר כ-250 מגה ואט. כמו כן, מתוכננת תחנת כוח סולארית משאבי שדה ותחנות אחרות באזורים נוספים, בעיקר בדרום הארץ.
האלק הוגאן
אימורטל
ביוני, אביס הפך למתאבק "רע" וסיים את הברית שלו עם האלק הוגאן. אביס אמר שהוא נשלט בידי ישות מסוימת שמגיעה ל-TNA. לאחר מכן הוגאן עבד יחד עם בישוף, ג'ף ג'ארט וסמואה ג'ו מול סטינג, קווין נאש ודיאנג'לו דינרו שאמרו שהם יודעים שהוגאן ובישוף מתכננים משהו. באותו זמן אביס התחיל להשתולל ולפצוע אנשים, ולכן דיקסי קרטר, המנהלת של TNA, חתמה על מסמכים שיפרו את החוזה של אביס לאחר האירוע "קשור לתהילה" באוקטובר. הוגאן היה אמור להיאבק יחד עם ג'ארט וג'ו מול סטינג, נאש ודינרו אך בעקבות פציעת גב לא התאבק. הוא הגיע מאוחר יותר באותו לילה כדי לעזור לג'ף הארדי לזכות באליפות TNA, כשהוא הופך ל"רע" ומצתוות עם הארדי, בישוף, אביס וג'ארט. לאחר מכן התברר שהמסמכים שקרטר חתמה עליהם העבירו את השליטה ב-TNA לידי הוגאן ובישוף. הוגאן יצר קבוצה שנקראה "אימורטל" (בן אלמוות) שניסתה לשלוט בתוכניות, אך נעדר לכמה חודשים. במרץ, הוא חזר והכריז שהוא הבעלים החדש של TNA כיוון שניצח את דיקסי קרטר במשפט.
מגדל הוורד
מאפיינים
בנייתו החלה בשנת 2004 וארכה שלוש שנים, בעלות של 180 מיליון דולר. עם השלמת הבנייה, בשנת 2007, רוהט המלון והוכן להפעלה, אך רק בדצמבר 2009 הוא נפתח לאורחים תחת רשת בתי המלון של חברת רוטנה.
חברו של ויגנר
הניסוי המחשבתי
כעת ויגנר עצמו מדגמן את התרחיש מחוץ למעבדה, בידיעה שבפנים חברו יבצע בשלב כלשהו את מדידת 0/1 במערכת הפיזית. על פי הליניאריות של המשוואות המכניות הקוונטיות, ויגנר יחשיב את כל המעבדה כמערכת (כלומר גם המערכת הפיזיקלית וגם החבר). מצב הסופרפוזיציה של המעבדה הוא שילוב ליניארי של "המערכת במצב 0 / החבר מדד 0" ו־"המערכת במצב 1 / החבר מדד 1".
תיאור מתמטי
בתחילה, S נמצא במצב סופרפוזיציה
מנקודת מבטו של החבר, הספין קרס לאחד ממצבי הבסיס שלו עם מדידתו, ומכאן שהוא יקצה לסיבוב את המצב המתאים לתוצאת המדידה שלהם: אם הוא קיבל 0, הוא יחליט שמצב הסחרור הוא |0\rangle_S, ואם הוא קיבל 1, הוא יחליט שהמצב הוא |1\rangle_S.
היעלמות עדי יעקבי
עדי יעקבי (נולדה ב-31 בינואר 1980) היא נעדרת מה-13 בדצמבר 1996. פרשת היעדרותה זכתה להד תקשורתי נרחב ותיק החקירה בנושא עדיין פתוח.
אוניברסיטת הוואי במנואה
אוניברסיטת הוואי במנואה (באנגלית: University of Hawaiʻi at Mānoa) היא אוניברסיטת מחקר ציבורית, הממוקמת בהונולולו שבארצות הברית, אשר הוקמה בשנת 1907. האוניברסיטה היא הגדולה מבין הסניפים של אוניברסיטת הוואי, עם כ-17,000 סטודנטים הלומדים במעל 200 תוכניות לתארים ב-17 בתי ספר. המכללות באוניברסיטה כוללות את בית הספר לאדריכלות, בית הספר למדעי כדור הארץ, המכללה לאמנויות ומדעי הרוח, המכללה למנהל עסקים, המכללה לחינוך והמכללה להנדסה.
מכ"ם מזג האוויר
שידור הפולסים
עם התרחקותו מהתחנה, פולס המכ"ם מכסה נפח אוויר גדול יותר, והרזולוציה דועכת. במרחק של כ-150–200 ק"מ, נפח האוויר הנסרק על ידי פולס בודד, עשוי להגיע לסדר גודל של קילומטר רבוע. מושג זה מכונה נפח הפולס.
מקס ובר
האתיקה הפרוטסטנטית ורוח הקפיטליזם
תיאור זה מדגיש אלמנט חשוב בתפיסה התאורטית של ובר - חשיבותם של גורמים תרבותיים ואידאולוגיים בניתוח תופעות חברתיות, וזאת בניגוד ברור לקרל מרקס, השם את הדגש על גורמים חומריים.
הבירוקרטיה על-פי ובר
לבירוקרטיה הטהורה מספר מאפיינים עיקריים המגדירים אותה, שאותם ניסח ובר לראשונה במודל המכונה המודל הטהור של הבירוקרטיה.
פרד קרלי
פרד קרלי (באנגלית: Fred Kerley, נולד ב-7 במאי 1995) הוא אתלט אמריקאי, אלוף העולם (יוג'ין 2022) בריצת 100 מטר, סגן האלוף האולימפי (טוקיו 2020), אלוף העולם (דוחה 2019) בריצת שליחים 4x400 מטר, זוכה מדליית ארד מאליפות העולם (דוחה 2019) בריצת 400 מטר.
2019
באליפות העולם שנערכה בדוחה, קטר באוקטובר 2019 הוא זכה בשתי מדליות, זהב וארד. במדליית זהב בריצת שליחים 4x400 מטר ביחד עם מייקל שרי, וויל לונדון וראיי בנג'מין בתוצאה של 2:56.69 דקות, לפני ג'מייקה (2:57.90 דקות) ובלגיה (2:58.78 דקות). מדליית ארד בריצת 400 מטר בתוצאה של 44.17 שניות, אחרי סטיבן גארדנר מבהאמה (43.48 שניות) ואנתוני סמבראנו מקולומביה (44.15 שניות).
בתי קולנוע בירושלים
ראינוע
תחרות קשה עד כדי יריבות שררה בין גוט לבין רכטמן שכללה פרסומות רעשניות בחוצות העיר, תוך שכירת כרוזים שסבבו ברחוב יפו והזמינו את העוברים ושבים לסרט. רכטמן נהג להפסיק הקרנות באופן שרירותי כדי שהקהל יאלץ לשלם כדי לראות את חלקו השני של הסרט שהופסק. במקרה אחד הקהל זעם כל כך על מנהג זה עד כי התפרע ושבר את כל כיסאות העץ באולם. הקולנוע של רכטמן נשרף ב-1942 ומאז לא חודשו בו ההקרנות.
תקופת המנדט
בתי הקולנוע בתקופת המנדט היו לא רק אמצעי בידור פופולרי אלא גם אמצעי להתעדכנות בחדשות. לפני כל סרט הוקרן "יומן" שתיאר את מאורעות השבוע החולף, במיוחד הייתה חשיבות ליומן בזמן מלחמת העולם השנייה. בקולנוע ציון הושמעו לפני הסרט כותרות חדשות הרדיו, בהסדר מיוחד עם הרדיו.
בעברית של התקופה עדיין נקרא הקולנוע "ראינוע", גם לאחר שהסרטים הפכו למדברים. מנהל הגימנסיה העברית רחביה כתב בשנות ה-40:
שנות התשעים עד היום
בתי קולנוע פעילים (2018):
עד מאה ועשרים
הטיות
נהוג כי כאשר מאחלים ברכת אריכות ימים לאדם זקן המתקרב כבר לשנתו המאה ועשרים, אין מן הראוי לאחל לו עד מאה ועשרים, אלא עוד מאה ועשרים.
השפעה
בהשראת הברכה, הפך הביטוי "עד מאה ועשרים" כמילה נרדפת לאריכות ימים בשפת היום יום בישראל, כמו למשל: "המוצר חזק כל כך, שיחזיק מעמד עד מאה ועשרים". כמו גם לכותרות מאמרים ומחקרים בעברית העוסקים בתוחלת החיים.
רחל נגב
מותה
ב-1982 מתה ממחלה קשה. על מצבתה בבית העלמין בקיבוץ רביבים נחקקה שורה משירה האחרון: "להיות עננה לבנה, שותה אור". כעבור שנתיים התפרסם מעזבונה ספר שירים שלישי, "להיות עננה לבנה".
פיגוע הדריסה בשכונת רמות
פיגוע הדריסה בשכונת רמות אירע ב-10 בפברואר 2023 בו מחבל פלסטיני תושב ישראל דרס למוות בכניסה לשכונת רמות בצפון ירושלים 3 יהודים לפני כניסת השבת בהם גבר ושני ילדים אחים. המחבל, נורה למוות.
תגובות
במחנה הפליטים דהיישה, שבה מתגוררים קרובי אבי המחבל, נפתחה סוכת אבלים.
תפתח חלון (סיבוב הופעות)
סיבוב ההופעות זכה בפרס מופע השנה.
רקע
בשנת 1999 יצא לאור אלבומה הכפול של ריטה "תפתח חלון", אלבום זה הוא היקר ביותר של ריטה מבחינת תקציב ההפקה ועלותו הגיע לכמיליון דולר. תהליך הכנתו היה מורכב, תחילה בשל ההקפדה המיוחדת על איסוף ובחירת הטקסטים ולאחר מכן, בעבודה האולפנית שנמשכה כשנה וחצי. אלבום זה זכה להצלחה גדולה כאשר 20,000 עותקים ממנו נמכרו בתוך 24 שעות מרגע שחרורו לחנויות ובתוך חודשים ספורים מכר יותר מ-85,000 עותקים. את שירי האלבום עיבדו משה לוי ולואי להב, ופרט לרמי קלינשטיין השתתפו בלחנים גם אתי אנקרי, אסתר שמיר, לאה שבת ושלמה ארצי. "תפתח חלון" שיר הנושא של האלבום, שכתבה ריטה והלחין קלינשטיין, היה למצליח ביותר מתוכו. פרט לו בלטו גם השירים "או שכן או שלא" שכתבה עירית לינור, "המכתב הראשון" שכתב יאיר לפיד ו"לא יודעת מה עובר לך בראש", שכתב שלמה ארצי והתפרסם כאשר ביצע אותו בעצמו בדואט עם יעל דקלבאום כעבור שנה. האלבום כלל שני דואטים עם קלינשטיין, "בערב יום העצמאות" ו"זמן", וכמו כן מספר שירים מתורגמים מפרסית, מפורטוגזית ומספרדית.
מרואה
מרואה (יוונית עתיקה: Μερόη, מרואיטית: Medewi או Bedewi, ערבית: مرواه, مروى) היא עיר עתיקה השוכנת על הגדה המזרחית של הנילוס במרחק 200 קילומטרים צפונית-מזרחית לח'רטום, בירת סודאן.
מוסאוואראט אס-סופרא
העיר מוסאוואראט אס-סופרא שוכנת במרחק 35 קילומטרים מהנילוס ובמרחק 40 קילומטרים דרומית למרואה, באזור מוקף גבעות נמוכות על גדת הנילוס המזרחית הידוע כוואדי אל-באנאט. כלכלת העיר הייתה מבוססת בין היתר על נמל ואד-בן-נאקה ששכן על גדתו המזרחית של הנילוס. בהריסות העיר יש נקודות ציון אחדות והן שני המתחמים (גדול וקטן), מחצבות, מקדשים שהידוע מביניהם הוא מקדש האריה מהמאה ה-3 לפנה"ס, מאגרי מים שהגדול מביניהם ("החפיר") בקוטר 250 מטרים ובעומק 6.3 מטרים, ומבנים נוספים כגון מחסנים, סדנאות עבודה, ומטבחים. מרבית המבנים נבנו מאבן חול. אתר העיר משתרע על פני 55,000 מ"ר, והיא נבנתה שמונה פעמים מאז התקופה הנפטית. בעיר נמצא גם מבנה שככל הנראה שימש את מלכי העיר. במרבית החומות בעיר מצויות כתובות בתמונות ובכתב מרואיטי ויווני.
מקדש האריה פורק ונבנה מחדש עם גדר מסביבו, כשהחלקים החסרים בקירותיו מוחלפים בלבנים שרופות, והפגמים באבן החול מחוזקים באמצעים כימיים. גם הגג של המקדש נבנה מחדש, אך פגמים שנוצרו במשך השנים גרמו לפגיעה בקירות ובקישוטים הפנימיים של המקדש. הגשם פגע במבנים שנחשפו בחפירות שנערכו באתר בשנות ה-60, ולאור זאת כוסה אזור החפירה במבנה מתכת. מבנה המתכת עצמו כוסה בצמחי קנה מצוי כהגנה מפני החול, ואלו מוחלפים בכל פעם שהם נובלים.
חורשת הארבעים
מקור השם
שם החורשה ניתן לה על שם כארבעים עצים בני מאות שנים הקיימים בחורשה ואשר מייחסים אותם לארבעים נביאים. על פי האגדה, מתכנסים בחורשה מדי שנה, באחד מלילות שישי, ארבעים מאבות העולם הבא, ומחליטים על גורל העולם בשנה הקרובה.
יום הדין (סרט, 1974)
תקציר העלילה
הקשר בין דוד וורד מתרחש באמצעות מכתבים, אבל עם השנים הוא מפסיק לכתוב לה. שושנה עובדת כפקידה בלופטהנזה ולא נישאה בשנית.
פיסוגלאוס
כריש זה ידוע ממאובני שיניים בודדות וחוליה אחת. מבנה השיניים מזכיר את שיני הכריש הטיגרי, וכנראה שהוא היה קרוב אליו, אך הוא היה קטן יותר. מבנה השיניים מרמז שהוא ניזון בעיקר מדגי גרם שהוא תפס.
מגדלי תל אביב
מגדלי תל אביב הם ארבעה מגדלי מגורים בשכונת נחלת יצחק שבתל אביב-יפו, בגוש שבין רחוב נחלת יצחק מספר 18, לבין רחוב תוצרת הארץ מספר 11. המגדלים הצפוניים הוקמו בשנת 2000. הם בני 34 קומות ומתנשאים לגובה של 107.75 מטרים. בשנת 2014 הושלמה בנייתם של צמד מגדלים נוסף בגובה 115.1 מטרים, בחלקו הדרומי של מגרש הפרויקט.
היסטוריה
המגדלים הוקמו על שטח בית החרושת לשמן "יצהר". בית החרושת "יצהר" הוקם באמצע שנות ה-30 של המאה ה-20 על ידי קבוצת יזמים שרכשו קרקע בשכונה והקימו בה בית חרושת גדול לשמן ולמוצרים נלווים, כמו סבון. בית החרושת העסיק מאות עובדים, חלקם תושבי השכונה ורכש לעצמו מוניטין טוב למוצריו במשך עשרות שנים של עבודה. בשנת 1989 רכשה חברת מבני תעשייה את קרקע לאחר שמפעל "יצהר" נקלע לקשיים, באותה עת כבר החלה חברת יצהר בתכנון פרויקט בנייה על השטח.
בניית שני המגדלים הדרומיים החלה ביוזמת קבוצת רכישה שארגנו החברות "אקרו נדל"ן" ו"קבוצת חג'ג'", בשנת 2010 והם אוכלסו בשנת 2014.
אבי קושניר
בתיאטרון
בתיאטרון המסחרי שיחק בהצגות: "הקוסם 2000", ו"המלך ארתור ואבירי השולחן העגול".
החל משנת 2019 משחק בהצגה "עבדאללה שוורץ"        רמי ורד בתיאטרון בית ליסין לצד ענת וקסמן.
קפיטציה
היסטוריה
בשנת 2008 מונתה וועדה נוספת לעדכון הנוסחה, ובהתאם נכנסו בנובמבר 2010 שני תיקונים משמעותיים לנוסחת הקפיטציה: מתן משקל לריחוק מקום המגורים של הפרט ממרכז האוכלוסייה ומגדר.
אבי קושניר
בקולנוע ובטלוויזיה
קושניר חזר לעונה המיוחדת שהפיק ערוץ כאן 11 של "זהו זה!" בעקבות אירועי הקורונה, וממשיך להופיע בתוכנית זו גם ב-2023.
קפיטציה
ביקורת ההסתדרות הרפואית בישראל
לטעמה של ההסתדרות הרפואית בישראל נוסחת הקפיטציה.
משפט מוסנר
משפט פאשה
בסימון בכתום אפשר לראות שהאלגוריתם של פאשה הפך חיבור לכפל. זה אינו מקרי, האלגוריתם של מוסנר הופך כפל לחזקה. למשל באלגוריתם מוסנר עבור n=4:
לזכר הרצל
תיאור
עיצובו של שץ מופיע במספר דגמים. בין השאר הוא מופיע בריקוע נחושת גדול הנמצא באוסף הכנסת.
Euphoria (אלבום)
סינגלים
"No Me Digas Que No" יצא גם כן לאור כסינגל שיווקי תחילה בתאריך 22 ביוני 2010, לפני צאת האלבום, לאחר מכן יצא לאור כסינגל באוקטובר 2010. אנריקה הופיעה עם השיר בטקס פרסי גראמי הלטיני לשנת 2010. הווידאו קליפ של השיר יצא לאור בתאריך 18 בנובמבר 2010. השיר גם כן הרוויח המקום הראשון במצעד האמריקאי השירים הלטיניים, וגם השיר זה נהפך לשיר ה-22 שנהפך לזאת. מספר הצפיות של הקליפ עומדות על 337 מיליון צפיות ביוטיוב.
דריוש ווש
תארים
עם הרטה ברלין:
1704 ברוסיה
שנת 1704 ברוסיה היא השנה ה-22 לשלטונו של פיוטר הראשון והשמינית לשלטונו הבלעדי.
ג'יימס רוברטסון (צלם)
חיים וקריירה
בסביבות 1857 נסעו רוברטסון וגם פליצ'ה ביאטו לכלכותה שבהודו כדי לצלם את תוצאות המרד ההודי. רוברטסון גם הפיק תצלומים בארץ ישראל, סוריה, מלטה וקהיר עם אחד מהאחים ביאטו או שניהם.
מאפיה
מקור השם
השערה אחרת על מקור השם מייחסת אותו לאירוע המכונה "ערבית סיציליאנית", על שם הפעמונים הקוראים לקהל המתפללים לתפילת הערב (בנצרות). היה זה שמה של התקוממות עממית של העם בסיציליה נגד שארל ד'אנז'ו מלך נאפולי. המרד פרץ ב-30 במרץ 1282 בכנסיית הכס הקדוש לרגל חג הפסחא מחוץ לעיר פלרמו. החל מ"צלצול הפעמונים" בכנסייה זו, נרצחו אלפי חיילים צרפתיים במשך שישה שבועות. במהלך המרד, סמל בשם דרואה (Drouet) גרר אישה נשואה צעירה מהקהל והטריד אותה. בעלה תקף את הצרפתי בסכין והרגו. כאשר שאר הצרפתים קמו להגנתו, הקהל הסיציליאני הרג אותם. לפי האגדה, אמהּ של האישה החלה לזעוק "מיה פיא", בניב סיציליאני "הבת שלי", ומכאן מקור המונח "מאפיה".
ארצות שבהן חשודה פעילות מאפיה
הרשימה הבאה היא של מדינות שבהן חשודה, או ברורה, פעילות של ארגון מאפיה. בדרך כלל, כל קבוצה מכל ארץ קושרת קשרים עם קבוצות מארצות אחרות. לקבוצות רבות קשרים עם המאפיה בארצות הברית.
משטרת סרביה
משטרת סרביה (בסרבית: Полиција Србије או Српска полиција), רשמית המשטרה של הרפובליקה של סרביה (Полиција Републике Србије), היא המשטרה האזרחית של סרביה, האחראית על כל משימות אכיפת החוק המקומית והארצית. כפופה למשרד הפנים. במטה המשטרה במשרד הפנים פועלות 15 יחידות ארגוניות ו-27 מנהלות משטרה אזוריות.
ארגון ומבנה
מנהלת המשטרה הכללית במשרד מפעילה חמש מחלקות נפרדות:
שתאי אדום-מקור
אקולוגיה
השתאים המתקהלים (קרויות כך עקב מנהגם לשתות מים כל יום), מושכים עליהם מגוון של טורפים, רובם מעופפים, כמו עיטים, בזיים, אנפות, חסידות, לבלרים, דורסי לילה, כחלים, שלדגים, קלאויים, עורבים וחנקנים ועל הקרקע הם נטרפים על ידי נחשים, לטאות ויונקים טורפים כמו חתולים, תנים ואף מכרסמים. בנוסף על ההתקהלות הגדולה שלהם הם גם מקננים בחבורות ענקיות עם קינים די צמודים אחד לשני. לעיתים העצים נופלים לקרקע מרוב השתאים.
אנשי האזנדה
כישופים
לאזנדה לרוב אין עניין תאורטי בכישוף. מה שחשוב הוא האם אדם מסוים מפעיל כישוף על אדם אחר בנקודת זמן מסוימת. מכשפים יכולים שלא להיות מודעים ליכולות שלהם, ולכן עלולים להזיק לאנשים ללא כל כוונה רעה. כיוון שהאמונה אומרת כי כישופים תמיד מתחוללים, ישנם טקסים שונים שמטרתם היא הגנה שוטפת מהם וביטולם. כאשר מאורע יוצא דופן מתרחש, לרוב מאורע מצער למישהו, האזנדה מאשימים את המאורע בכישוף, בדיוק כמו שאנשים שאינם מהאזנדה תולים את האשמה ב"מזל רע".
שתולה (סדרת טלוויזיה)
שתולה היא סדרת דוקו-דרמה בת חמישה פרקים של העיתונאי צביקה יחזקאלי, ראש הדסק לענייני ערבים ברשת 13, בשיתוף ארגון עד כאן, שחושפת תיעוד על המתרחש מאחורי הקלעים של הארגון תנועת הסולידריות הבין-לאומית ושל תנועת ה-BDS הפועלים ברשות הפלסטינית, ומציגה כיצד נערכת המלחמה התודעתית שלהם נגד ישראל.
בעקבות הסדרה
ב-27 ביוני 2023 נעצר בהולנד אמין אבו-ראשד, אחד מראשי החמאס באירופה, לאחר שנים של פעילות נסתרת במקום. המעצר מגיע בעקבות סדרת 'השתולה'. על פי הדיווחים, כחלק מהמעצר נעצרה גם בתו של אבו-ראשד שניהלה בפועל את הקרן ובנוסף הוחרמו 750,000 יורו במזומן, ונפתחה חקירה מעמיקה בחשד שהכספים היו מיועדים לחמאס.
פוקימון אדום וכחול
פוקימון אדום ופוקימון כחול (אנגלית: Pokémon Red Version, Pokémon Blue Version, במקור ביפן: Pocket Monsters: Red & Green, ביפנית: ポケットモンスター 赤・緑) הם משחקי וידאו מסוג משחק תפקידים, אשר פותחו על ידי Game Freak והופצו על ידי נינטנדו לגיימבוי. משחקים אלו יצאו במקביל והיו המשחקים הראשונים בסדרת משחקי הפוקימון. במקור המשחקים יצאו ביפן כפוקימון אדום וירוק, ופוקימון כחול יצא יותר מאוחר באותה שנה כגרסה מיוחדת. לאחר מכן הם שווקו בעולם כפוקימון אדום וכחול. פוקימון צהוב, גרסה מיוחדת של המשחק יצא בערך שנה מאוחר יותר. בשנת 2004 יצאו גרסאות מחודשות למשחקים אלה למכשיר הגיים בוי אדבנס, ונקראו פוקימון אדום אש, ופוקימון ירוק עלה. מלבד חידוש ועדכון הגרפיקה של המשחקים הישנים, התווספו אזורים חדשים ופוקימונים נוספים מהדורות הבאים. ב-27 בפברואר 2016 המשחקים יצאו לקונסול הנינטנדו 3DS לכבוד חגיגות 20 שנים מאז יציאת המשחקים ביפן.
פוקימון צהוב
בשנת 1997 עלתה לשידור ביפן סדרת אנימה המבוססת על הרעיון שהציגו המשחקים הקודמים - מאמן פוקימונים צעיר שבוחר פוקימון להתחיל איתו את המסע, ויחד איתו לוכד פוקימונים נוספים אשר יסייעו לו בהמשך מסעו. התוכנית נקראה פוקימון, בהתאם למשחקים.
Living Proof (שיר)
הופעות חיות
קביו ביצעה לראשונה עם השיר בטקס פרסי המוזיקה האמריקאית, שם גם ביצעה את השיר "Señorita" לצד שון מנדס ו-"Shake It Off" לצד טיילור סוויפט והלסי. ב-5 בדצמבר 2019 קביו ביצע את השיר בתוכנית האירוח של ג'ימי פאלון, וכן בתוכנית האירוח המופע של אלן דג'נרס למחרת.
גאומטריית נהגי המוניות
מטריקת מנהטן
מרחק בין שתי נקודות הוא אורכו של המסלול הקצר ביותר המחבר ביניהן.
ניתן לראות שגם המרחק הרגיל (זה של הגאומטריה האוקלידית) וגם המרחק בגאומטריית נהגי המוניות (שאותו נכנה "מטריקת מנהטן") מקיימים דרישות אלה – כלומר, כל אחד מהם הוא מטריקה.
צלעות ומעגלים בגאומטריית נהגי המוניות
באופן דומה היקף העיגול בגאומטריה אוקלידית הוא 2 \pi r, אולם בגאומטרית נהגי מוניות היקף העיגול הוא 8r. מכאן שהיחס בין ההיקף לקוטר בגאומטריה זו הוא 4 בעוד שבגאומטריה אוקלידית הוא \pi.
מרחק המינג
לכל שתי מחרוזות בינאריות x,y מאורך זהה, מוגדר 'מרחק המינג' כמספר המקומות בהן נבדלות שתי המחרוזות. למשל, מרחק המינג בין שתי המחרוזות:
בסרביה
גאוגרפיה
חבל בסרביה שכן בין נהר הפרוט במערב, נהר הדניסטר בצפון ובמזרח, והים השחור בדרום. שטחה של בסרביה היה כ־45,600 קמ"ר. ברובו היה שטח מישורי בעל אדמה פורייה.
מחוזות וערים
המחוזות שכיום נמצאים בשטחי אוקראינה
פטריק גודפרי
חיים אישיים
ב-20 באפריל 1960 התחתן גודפרי עם השחקנית אמנדה ווקר. לבני הזוג נולדו שני ילדים.
גשר הונג קונג-ג'והאי-מקאו
חלקי הגשר
אורכה הכולל של המערכת התחבורתית HZMB היא של כ-55 קילומטרים, כאשר היא מבוססת על שלושה גשרים גדולים: האורך הכולל של הקטע הוא של 29.6 ק"מ, ונמצא בלב מפרץ נהר הפנינה. הוא נבנה על ידי הרשויות הסיניות וכולל גשר מעוגן כבלים באורך 22.9 ק"מ, מנהרה תת-ימית בארוך 6.7 ק"מ ושני איים מלאכותיים שתומכים בגשר.
תעבורה
כלי רכב פרטיים: נכון לשנת 2019, ישנם רק כ-10,000 כלי רכב פרטיים אשר מורשים לנהיגה בגשר. מספר זה גם מפוקח במכסה יומית מצומצמת. התהליך להשגת אישור כזה, הוא בירוקרטי מאוד ודורש מספר רב של אישורים וביטוחים.
ביקורת ומחלוקות
זאת ועוד הפרויקט חרג בכ-10 מיליארד יואן (או 1.4 מיליארד דולר אמריקאי) כתוצאה מכוח עבודה גדול יותר והוצאות נלוות על חומרי בנייה, כמו כן שינויים שונים בעיצוב ובתכנון שנעשו ברגע האחרון.
פציעות ומוות של עובדים:
פעילים מהסניף ההונג קונגי של הקרן העולמית לשימור חיות הבר, מצאו כי מספר הדולפינים הלבנים ירד משמעותית בעקבות הבנייה. הפעילים העריכו את הירידה במספרם בכ-60 אחוזים.
גדנסק
בין מלחמות העולם
לאחר מלחמת העולם הראשונה הוכרזו דנציג וסביבותיה כעיר חופשית במעמד מיוחד, בחסות חבר הלאומים. אוכלוסיית העיר הייתה ברובה הגדול גרמנית, ומ-1933 שלטה במועצתה המפלגה הנאצית. אחת העילות הרשמיות לפרוץ מלחמת העולם השנייה הייתה תביעתה של גרמניה לקבל לידיה את השלטון בדנציג והסירוב שבו נתקלה. עם פרוץ המלחמה, ב-1 בספטמבר 1939, התחולל בבית הדואר בעיר קרב קצר בין פקידי הדואר הפולנים לבין הכוחות הנאצים, שהסתיים בתבוסת הפולנים והוצאתם להורג. לאחריו סופחה העיר לגרמניה. בשלהי המלחמה התרכזו בעיר מאות אלפי פליטים מפרוסיה המזרחית, שנמלטו מהצבא האדום המתקדם, ובחלקם ניסו להתפנות מערבה דרך הים. העיר ספגה הפצצות כבדות וב־30 במרץ 1945 נתפסה בידי הכוחות הסובייטים.
פיורד אליס
הפיורד ממוקם בין חצי האי בריידנס, וחצי האי מיול, בגבעות וסטפולד.
לקריאה נוספת
• A. McMinn, J. J. Bloxham & J. Whitehead (1998), Modern surface sediments and non‐deposition in Ellis Fjord, eastern Antarctica, Australian Journal of Earth Sciences, 45:4, 645-652, https://doi.org/10.1080/08120099808728419
בריאר (סדרת ספרים)
התפתחות סדרת בריאר
השורשים של סאגת בריאר טמונים באוסף סיפורים מוקדם על ידי בוז'לוד בשם Dreamweaver's Dilemma. סיפור המסגרת כולל בתוכו את מושבת בטא, בנוסף, הסיפור מכיל דמות בשם קורדיליה נייסמית, המשמשת אולי כ-אב קדמון רחוק של דמות ה-וורקוסיגן. כאשר נכתב הרומן הראשון שלה, רסיסים של כבוד, בוז'לוד שילבה את היסודות האלה, אבל הרחיבה אותם מאוד. היא עקבה אחרי העלילה עם הרומן השני עם אותם קווי עלילה, שוליית הלוחם, ואז עבדה על Ethan of Athos. לאחר שנדחו על ידי ארבעה מו"לים, שוליית הלוחם התקבל על ידי הוצאת ספרים Baen, שהסכימו לעסקה של שלושה ספרים כדי לכלול את שני הרומנים האחרים.
בריאר
הספר מתחיל מאותה נקודה בה הסתיים רסיסים של כבוד, קורדילה נייסמית וארל וורקוסיגן מגלים שהם מצפים לילדם הראשון תוך כדי השבעתו של וורקוסיגן לעוצר הקיסרי. הם עוברים למעון העיר של משפחת וורקוסיגן הקרוב יותר לארמון. ההשבעה לא מוצאת חן בעיני הפלגים היריבים במועצת הרוזנים ומתחילות מזימות ותככים מגורמים נעלמים בהתחלה, לצורך הפלתו ורציחתו של וורקוסיגן מתפקיד העוצר הקיסרי. במהלך זמן זה, נאלץ וורקוסיגן לשפוט ולהוציא להורג אציל צעיר בגלל דו-קרב לא חוקי שהסתיים במות היריב. מה שהוביל להתקפה ישירה נגדו באמצע הלילה המסתיימת בחשיפה שלו, של אשתו ושל בנו שטרם נולד לרעל עצבי. למזלם הרב, הם ניצלו בזכות קבלת נוגדן שמסייע למבוגרים אך כאשר עוברים ותינוקות נחשפים אליהם, הוא מונע היווצרות עצמות אצל עוברים. ברגע שהתברר לקורדיליה שגורלו של בנה נחרץ, היא החלה לחפש דרכים להציל אותו. והפתרון אליו היא הגיעה היה להשתמש ברחם מלאכותי שהבריארים קיבלו לאחר המלחמה באסקובר. ואכן, לאחר ניתוח מסוכן שבו היא כמעט מאבדת את חייה, מועבר מיילס לרחם המלאכותי ומתחיל לעבור טיפולים ניסיוניים בסידן לצורך שיקום העצמות שלו. לאורך כל הדרמה הפרטית של וורקוסיגן ושל נייסמית, המזימה להדיח את וורקוסיגן מתפקיד העוצר, תופסת תאוצה ומבשילה לכדי הפיכה מדינית שמשסעת את בריאר, הקיסר הילד מוברח על ידי ראש האבטחה שלו אל ביתו של וורקוסיגן בכפר, לשם הם פרשו כדי להתאושש, ומשם קורדיליה יוצאת למסע מסמר שיער יחד עם סמל בותרי והקיסר הילד בהרי הדנדנארי כדי להסתיר את נוכחותם מהמורדים. לאחר מסע רצוף תלאות, קורדיליה מגיעה לבסיס בו נמצא בעלה אך ללא הקיסר שהוחבא במהלך המסע במקום סודי, כדי שלא ייפול בידיהם של המורדים. בינתיים, מנהיג המורדים מאתר את הרחם המלאכותי שבו שוכן מיילס וחוטף אותו. קורדיליה מחליטה לצאת ללא אישור למבצע הצלה מאחורי קווי האויב, בידיעה שזה כנראה יוביל למותה. היא מצליחה לאגד סביבה שלושה אנשים שמסייעים לה במהלך המסע; סמל בותרי, שומרת הראש שלה, וסגן קודולה (העוזר של בעלה). ביחד, שלושתם מצליחים לחלץ את מיילס מידיו של מנהיג ההפיכה אך במהלך מבצע ההצלה, נהרגת הנסיכה הקיסרית (אמו של הקיסר הילד). קורדיליה מצליחה לחזור ביחד עם מלוויה ועם מיילס חזרה לבסיס של בעלה לאחר מסע ארוך, וכאשר קורדיליה מגיעה לשם היא מצליחה לסיים את המלחמה הזאת כאשר היא מציגה את הראש הכרות של מנהיג ההפיכה.
Mirror Dance
כאשר הוא מתחזה למיילס, מארק (השיבוט של מיילס) לוקח את הדנדנארים במשימה לשחרר שיבוטים מחמישיית ג'קסון, אבל במהירה הוא מוצא את עצמו מוקף באויבים. כאשר מיילס מגיע להצלה, הדברים משתבשים מאוד.
Winterfair Gifts (נובלה)
נובלה זו פורסמה בפברואר 2004 במסגרת האנתולוגיה Irresistible Forces (קתרין אסארו, עורכת). בוז'לוד כתבה זאת לאחר שסיימה את Diplomatic Immunity.
החתונה של מיילס ויקטרין מסופרת מנקודת המבט של האיש האמונים של מיילס, רויס. מיילס מציג את רויס לטאורה בביקור הראשון שלה (וגם בשל תוחלת החיים הקצרה שלה, כנראה האחרון שלה) בבריאר. הזוג מסתדר טוב, למרות המראה היוצא דופן למדי שלה. עם זאת, מערכת היחסים הרומנטית הפורחת שלהם מתנפצת כאשר הוא מעיר הערה פוגענית על "מוטנטים מחרידים, מהונדסים" - המתייחס למיזם המסחרי האחרון של מארק האח המשובט של מיילס. טאורה נפגעת ונעלבת. כאשר יקטרין נלקחת חולה, טאורה מאתרת את מקור המחלה למחרוזת פנינים שנשלחו ככל הנראה על ידי אדמירל הדנדרים הנוכחית (ומאהבתו לשעבר של מיילס), אלי קווין, שהמחרוזת אינה נראית נכונה ומתאימה לחזון האניגמטי שלה. בעזרתו של רויס היא מביאה אותו לתשומת לבם של האבטחה הקיסרית. הפנינים המורעלות מקושרות לאויב חדש של מיילס. יקטרין מחלימה, והחתונה מתרחשת ללא אירוע חריג נוסף. באותו לילה, רויס נמצא על המשמר כאשר טאורה מצטרפת אליו. היא אומרת לו כי כנראה יש לה רק עוד שנה או שנתיים של חיים, ולכן היא לוקחת הכל כפי שהוא בא. רויס עונה, "את יכולה ללמד אותי לעשות את זה?".
המרוץ לדראג של רו פול: עונה 10
בעונה הזו חזרה להתחרות מתמודדת העונה התשיעית יוריקה שנפצעה בעונה התשיעית.
שושנת פרא
תקציר העלילה
לבסוף רוז עוברת כריתת הציסטה בלבד, חוזרת לבית המשפחה ומתחתנת עם השוטר דייב שנשכה את אצבעו.
הפקה
לורה דרן הייתה מועמדת גם לפרס גלובוס הזהב לשחקנית הטובה ביותר - סרט דרמה ודיאן לאד הייתה מועמדת לפרס גלובוס הזהב לשחקנית המשנה הטובה ביותר - סרט קולנוע. זה מקרה יחיד בו אם ובת היו מועמדות לשני הפרסים האלה על משחקן באותו סרט.
דיני נאמנות
מקובל לחשוב שמוסד הנאמנות צמח באנגליה, אך יש לו יסודות עמוקים במשפט העברי, בחלק ה"דיני" שבו, ולא בחלק ה"יושרי".
סיווג דיני הנאמנות
המשפט הפרטי מחולק, ככלל, לשני תחומים: דיני חיובים ודיני קניין. הזכות שבחיוב היא זכות אישית, in personam, בעוד הזכות הקניינית היא זכות כלפי כולי עלמא, in rem. עם זאת, קיימים במסגרת המשפט הפרטי מספר תחומי דין הכורכים בתוכם סוגיות של חיובים וקניין גם יחד. עם תחומים אלו נמנים דיני חדלות הפרעון, דיני הירושה ודיני האמונאות (fiduciary law). דיני הנאמנות קשורים באופן הדוק לדיני האמונאות, אם כי הם נפרדים: כל נאמן הוא גם אמונאי; לא כל אמונאי הוא נאמן. בנאמנות, תמיד קיים נכס כלשהו, המהווה את מושא הנאמנות. לעומת זאת, דיני האמונאות עוסקים גם בנושאים לא-כלכליים, כגון מערכות יחסים של עורך דין-לקוח, רופא-מטופל ואפוטרופוס-חסוי. דיני האמונאות, כמו דיני הנאמנות, הם חלק מדיני היושר (equity).
מהות הנאמנות
חיוב משפטי "רגיל" אינו חיוב שבנאמנות. בחיוב רגיל, צד אחד (החייב) חייב נכסים או ביצוע פעולה לצד שני (הנושה). לנושה יש זכות אובליגטורית, ללא רכיב קנייני, לכך שהחיוב יתקיים. אם החייב אינו מקיים את חיובו, הנושה יכול לתבוע אותו ולזכות בתוכן החיוב, ככל שתתקבל תביעתו. כאשר החייב אינו מסוגל לבצע את החיוב, עקב היותו חדל פרעון, הנושה יאלץ להיכפף למשטר חדלות הפרעון, הקובע בין היתר שנכסי החייב יחולקו בין הנושים בשיעור שווה. פירוש הדבר הוא שכל נושה רגיל, שאין לו זכות קניינית כלפי נכסי החייב, יזכה לקבל רק שיעור חלקי מחובו ולעיתים קרובות, מאום. החיוב הרגיל, שאינו בנאמנות, הוא ברירת המחדל המשפטית. הלוואה, חשבון בנק, איגרת חוב, המחאה (שיק), תגמולי ביטוח, דמי שכירות, תשלום עבור רכישת נכס, פיצוי בנזיקין – כל אלו הם חיובים רגילים.
קנזאבורו אואה
קנזאבורו אואה (ביפנית: 大江 健三郎; 31 בינואר 1935 – 3 במרץ 2023) היה סופר יפני, זוכה פרס נובל לספרות לשנת 1994.
Superstar TV
היסטוריה
בסוף 2018, חברת טלקום סרביה הכריזה על השקת ערוץ כבלים שיציג סדרות טלוויזיה וסרטים, הפקות מקומיות וזרות. רשת Superstar TV הפכה לשלוחה של רשת של ערוץ Star TV והערוץ זמין רק דרך חטיבות Telekom Srbija, כמו MTS ו"סופרנובה" והערוץ מתמקד בהפקת סרטים וסדרות מקוריות.
Snort
שימוש
הפקת דוחו"ת תבוצע על פי בחירה לפי הפורמטים הבאים:
מקדונל דאגלס MD-90
מפעילים
באוגוסט 2009 הפעילו את המטוס החברות הבאות: סעודי ערביין איירליינס, דלתא איירליינס, ג'פאן איירליינס, צ'יינה סאות'רן איירליינס, אווה אייר, בלו 1, הלו, Uni Air, ו-Lion Air.
תכנון בלוקים
תכנונים סימטריים
תכנון-2 שבו מספר הבלוקים שווה למספר הנקודות (\nu=b) נקרא תכנון סימטרי. תכנון הוא סימטרי אם ורק אם k=r, אם ורק אם. בתכנון סימטרי כל שני בלוקים נחתכים ב-\lambda נקודות, וגם להפך: מערכת של \nu תת-קבוצות בגודל קבוע של קבוצה בגודל \nu, שכל שתיים מהן נחתכות במספר קבוע של נקודות, היא תכנון סימטרי. משפט ברוק-רייזר-צ'ולה מציב תנאי על קיומו של תכנון סימטרי : אם \nu זוגי אז הסדר k-\lambda הוא ריבוע; ואם \nu אי-זוגי צריך להיות פתרון שלם למשוואה הדיופנטית.
פתירות אפינית
תכנון בלוקים \alpha-פתיר הוא אפיני אם כל שני בלוקים ממשפחות שונות נחתכות ב-\mu נקודות, וכל שני בלוקים מאותה משפחה נחתכים במספר קבוע של נקודות (השווה בהכרח ל-k+\lambda-r; אם \alpha=1 הערך הזה הוא אפס והתנאי נובע מהנחת הפתירות). תכנון פתיר הוא אפיני אם ורק אם (אם \alpha=1 התנאי הזה שקול ל-, כלומר, התכנון שלנו הוא קוואזי-שארית). נסמן ב-s את מספר הבלוקים בכל משפחה. הפרמטרים קובעים את כל הפרמטרים של תכנון אפיני: ,, ו-
צפניה
הנביא צפניה
צפניה אינו מוזכר בתנ"ך מחוץ לכותרת ספר צפניה, ולכן קשה ללמוד דבר על אישיותו. מנבואותיו נראה שהוא חי בירושלים, בירת יהודה. ישנם פרשנים המשערים שהייחוס המפורט של צפניה, ארבעה דורות לפניו, שהוא תופעה נדירה בספרי הנביאים, מעיד על כך שסב סבו "חזקיה", אינו אלא חזקיהו שהיה מלך יהודה כמאה שנים לפני כן, ולכן טרח הכתוב למנות את הייחוס עד אליו. על כך כתב רד"ק בפירושו: "יש אומרים כי 'חזקיה' זה - חזקיה מלך יהודה. ואפשר, אלא שאין בזה ראיה".
How I'm Feeling Now
רקע והפקה
ב-13 בספטמבר 2019, הוציאה צ'ארלי את אלבום האולפן השלישי שלה Charli. לאחר מספר חודשים חשפה כי לא תוציא מהדורת דלוקס לאלבום מאחר שהחלה לעבוד על פרויקט חדש. זמן קצר לאחר מכן, ב-24 בנובמבר, צ'ארלי הודיעה בחשבון הטוויטר שלה כי היא מתכוונת להקליט שני אלבומים חדשים במהלך 2020, אשר צפויים לצאת במהלך 2021.
אנדרה מורואה
אנדרה מוֹרוּאָה (לעיתים מורוא; בצרפתית: Andre Maurois) הוא שם העט של אמיל סלומון וילהלם הרצוג Emile Salomon Wilhelm Herzog; 26 ביולי 1885 – 9 באוקטובר 1967), סופר יהודי-צרפתי.
שרר
{{פירושונים|
שייח'ות כווית
רקע
כיבוש העיר קונסטנטינופול בידי הטורקים בשנת 1453, פגע בנתיבי המסחר המסורתיים להודו שעברו באזור זה ואילץ את המעצמות האירופאיות לחפש נתיבי מסחר חדשים. המפרץ הפרסי היה אחד מהמקומות הנוחים למעבר סחורות בין הודו לאירופה. בשנת 1507 חדר האדמירל הפורטוגזי אפונסו דה אלבוקרקי למפרץ הפרסי, ובשנת 1521 נכנסה כווית תחת כנפי שלטון פורטוגל. בסופה של המאה ה-16 חזקו הפורטוגזים את אחיזתם במקום ובנו יישוב מוגן בכווית.
קריסת הכלכלה
בשנות ה-20 וה-30 של המאה ה-20 התחילה כלכלת כווית להידרדר, בעיקר בשל סגרים שהטילה האימפריה הבריטית על כווית בשעה שזו האחרונה תמכה באימפריה העות'מאנית. הסגר הראשון היה בשנת 1918 ונמשך כשנה, השני שרד משנת 1923 עד שנת 1937 ודרדר את הכלכלה עוד יותר. גורם נוסף שהשפיע לרעה על מצבה של כווית היה הסכסוך המתמשך שבין כווית לערב הסעודית. פשיטות רבות של כוחות מסעודיה סיכנו את ביטחונן של השיירות הכוויתיות ואת התושבים עצמם. ההתקפות החוזרות וההצלחה של כוחות אלו בכיבוש חלקים מכווית, הביאו לידי כך שתושבי העיר כווית בנו חומה מסביב לעירם למנוע את המתקפות הללו. גורמים נוספים שחברו יחדיו להרעה במצבה הכלכלי של כווית היו: השפל הגדול והגילוי של גידול פנינים מתורבתות. יצוא הפנינים היה אחד ממקורות ההכנסה העיקריים של כווית והגידול של פנינים מתורבתות במפרץ אגו ביפן, שהיה בין האזורים הראשונים בעולם בהם התחילו בכך, פגע קשה בענף במדינה. כמו כן השינויים החברתיים הגדולים שאירעו באירופה כתוצאה ממלחמת העולם הראשונה, גרמו לכך שמעמד האריסטוקרטיה אבד את כוחו ואת כוח קנייתו. השפל הכלכלי הגדול גרם לירידה בדרישה של סחורות מהודו ואפריקה. סוחרי כווית שהיו למעשה מתווכים בין הסוחרים ממקומות אלו אבדו חלק גדול מעסקיהם. אחת התוצאות ממצב זה הייתה שחלק מסוחרי כווית עבר להברחה של זהב באניות הסוחר שלהם להודו. רצונו של שליט סולטנות נג'ד אבן סעוד, להחליש את מעמדה של כווית על יד פגיעה במעבר סחורות בין נאג'ד לכווית השפיע גם הוא לרעה על מצבה של כווית. סכסוך זה בין שתי המדינות שנחשב לאחת מתוצאות מלחמת העולם הראשונה באזור המפרץ הפרסי, הלך והסלים והפך למלחמה של ממש מלחמת כוויית-נג'ד.
על אמנות הפיוט
אמנות הפיוט (בלטינית: Ars Poetica) הוא השם המקובל של שמה יצירה מאת המשורר הרומי הורטיוס. זמן חיבורה של היצירה אינו ידוע. הוצעו תאריכים שונים ואף לא לאחד מהם יש עדויות מוצקות המאששות אותו.
תמצות, שינון ותחכום
הורטיוס הושפע מזרם המשוררים החדשים שבראשם עמד קאלימאכוס. הזרם דגל ביצירת חיבורים קצרים, מתומצתים, שנונים, מלוטשים, מתוחכמים וברוח המסורת. לאורך כל שירי הורטיוס יש אלמנטים ששורשיהם מהביקורת האלכסנדרית,. הליטוש, לדעת הורטיוס, מעניקים ליצירה את עקרון התואם,. הוא כתב בחיבורו. לכן הורטיוס המליץ שיצירה תבחן בידי מומחה ותחכה תקופת צינון של תשע שנים לפני הוצאה לאור.
Breuis esse laboro, obscurus fio
הורטיוס מנסה להדגיש שלעיתים הניסיון להיות תמציתי לא נובע מיעילות אלא מחוסר ביהירות, אפוא מסתמן שיש לדעת איך ומתי לתמצת.
ליטון מילים
משורר צריך ואף מומלץ לו ליצור מילים חדשות,. כמו גם, יש צורך בניאולוגיזם של מילים מהעולם היווני אל העולם הרומי.
קהילת יהודי ויסבאדן
בראשית המאה ה-20 נפרדו היהודים המזרח-ארופאים מהקהילה האורתודוקסית, והקימו קהילה אוטונומית בתוך הקהילה הרפורמית. כך שבמאה ה-20 התקיימו שלוש קהילות יהודיות זו לצד זו בעיר: קהילה רפורמית, קהילה אורתודוקסית וקהילה גדולה של מהגרים ממזרח אירופה, שכונו "אוסטיודן".
תולדות הקהילה
יהודי ויסבאדן היו שותפים פעילים בחיי העיר, וכ-30% מרופאי המחוז היו יהודים. יהודי ויסבאדן תפסו מקום נכבד בכלכלת העיר. הם היו סוחרים, בעלי מלאכה, בעלי בתי חרושת, בנקאים, בעלי מלונות ומסעדות. בין בעלי המקצועות החופשיים היו שופטים, אחדים מהם פרופסורים ידועי שם, אדריכלים, מוזיקאים, מורים, סופרים ושחקנים. יהודים פעלו גם כחברי מועצת העיר.
מוסדות מרכזיים
"בית המדרש החופשי" (בגרמנית: "Das Freie Lehrhaus"), בית מדרש ללימודי יהדות, הוקם על ידי פרנץ רוזנצוויג ומרטין בובר היה אחד מהמורים שלימדו בו.
בקהילה היהודית בוויסבדאן הייתה פעילות ענפה של תנועות פוליטיות יהודיות כמו: "האגודה המרכזית" (בגרמנית: Centralverein deutscher Staatsbürger jüdischen Glaubens), "ברית חיילי החזית", האיגוד הרפורמי, המזרחי, ויצו (WIZO), ואגודת ישראל.
ליל הבדולח
הפורעים פגעו גם בבתיהם ועסקיהם של היהודים והרסו מאות מהם. יהודים הוכו באכזריות. במהלך הפוגרום מתו 23 יהודים, חלקם נרצחו ואחרים התאבדו. מאות יהודים מוויסבאדן וביניהם שישה רופאים נעצרו ונשלחו למחנה הריכוז בוכנוואלד, בין העצורים היה גם הרב לצרוס.
מרגרט נילסון ארמסטרונג
ביוגרפיה
היא הייתה חובבת טבע מושבעת והתעניינה בבוטניקה ובעיקר בפרחי בר. בין השנים 1911–1914 היא נסעה ברחבי מערב ארצות הברית וקנדה, והפכה לאחת הנשים הראשונות שהגיעו לתחתית הגרנד קניון. היא גילתה שם כמה מיני פרחים שטרם זוהו על ידי בוטנאים.
החלטה 82 של מועצת הביטחון של האו"ם
חלוקת קוריאה
בתום מלחמת העולם השנייה חולקה קוריאה, שעד אותו שלב הייתה כבושה על ידי האימפריה היפנית, לאורך קו רוחב 38 צפון. מצפון כבשה ברית המועצות את האזור והוקמה בו הרפובליקה הדמוקרטית העממית של קוריאה, מדינה קומוניסטית בהנהגת קים איל-סונג. מדרום נכבש השטח על ידי ארצות הברית, שהקימה בו את הרפובליקה של קוריאה תחת המנהיג האוטורקטי האנטי-קומוניסט לי סינג-מן. עם עליית המתיחות בין ארצות הברית לברית המועצות במסגרת המלחמה הקרה טענו שתי הממשלות בקוריאה לריבונות על חצי האי כולו.
ככל שחלף הזמן הפכה קוריאה הצפונית תוקפנית יותר, והתכתשויות בין כוחות הצפון והדרום הפכו נפוצים. משקיפים צבאיים של האו"ם הוקצו לעקוב אחר המצב ולמנוע הסלמה. החלטה 293 של העצרת הכללית של האו"ם, שהתקבלה ב-21 באוקטובר 1949, הכירה רק בממשלת קוריאה הדרומית כחוקית. קוריאה הצפונית, מצידה, הכחישה את חוקיות פעילות האו"ם בקוריאה והכריזה שתגרש את האו"ם מהמדינה.
זאק לואו
סגנון כתיבה
כתיבתו של פוסט מתאפיינת בניתוח סטטיסטי מעמיק ומרובה פרטים, שימוש בסרטוני וידאו וכתיבה בשפה פשוטה וברורה. בשונה מכתבים רבים המתקדמים בסיקור או ניתוח של קבוצה אחת, כתיבתו של לואו עוסקת בניתוח כולל של הליגה. הניתוח מתבצע ברמות שונות ויכול לכלול ניתוח מעמיק של מהלך בודד לצד ניתוח מגמות ארוכות טווח בליגה
ולושצ'ובה
היסטוריה
ולושצ'ובה מוזכרת לראשונה ב-1154 כאשר הנסיך הנריק סנדומיירסקי העביר את הכפר לרשות נזירי המסדר הסובירני הצבאי של מלטה. ב-1539 המקום קיבל מעמד של עיר במסמך שהעביר זיגמונד הראשון, מלך פולין להירונים שטצפארניאץ זקן העיר חרצינה, שבחבל קיילצה. זמן מה לאחר מכן העיר קיבלה רשות לקיים שני ירידים שנתיים בתוכה. העיר נשארה רכוש משפחת שטצפארניאץ עד שלהי המאה ה-18. בממלכת פולין והאיחוד הפולני-ליטאי העיר היוותה חלק ממינהל סנדומייז' של פולין קטן. לאחר חלוקת פולין (1815-1918) היא השתייכה לממלכת פולין, בחסות רוסיה. בתקופת הרפובליקה הפולנית השנייה העיר נעשתה חלק מחבל קיילצה. ב-1648-49 שטפו את המקום הקוזאקים של בוגדן חמלניצקי וגרמו נזקים רבים לאדם ולרכוש. ב-1656 הגיעו השוודים וגרמו גם הם הרס רב. במהלך מאה וחמישים שנה העיר נשארה הרוסה למחצה. רק בתחילת המאה ה-19 העיר התאוששה מבחינה כלכלית ומספרית. נבנו בתים חדשים ובתי חרושת. לאחר דיכוי המרד הפולני ב-1863 הוצבו בעיר חיילים רוסים. במהלך מלחמת העולם הראשונה, ב-1915, כבשו את הגרמנים את העיר ונשארו בה עד 1918.
Before He Cheats
הצלחה
"Before He Cheats" הפך לשיר הקאנטרי הראשון אי פעם שנמכר בלמעלה משני מיליון עותקים דיגיטליים והיה בעבר שיר הקאנטרי הנמכר ביותר בכל הזמנים. השיר נמכר בלמעלה מ-4,483,000 עותקים דיגיטליים נכון לינואר 2020, ונחשב לשירה הנמכר ביותר של אנדרווד בארצות הברית.
ולושצ'ובה
בשואה
ב-10 ביולי 1940 כל התושבים היהודים הועברו לגור בגטו והחלה תקופה איומה של חוסר בתנאי מחיה בסיסיים, עבודות כפויות, בעיר ומחוצה לה, התעללויות ורציחות. ב-19 בספטמבר 1942 הגטו פונה מרוב תושביו. כחמשת אלפי אנשים שולחו אל מותם במחנות המוות טרבלינקה ומיידנק. הושארו כמאתיים וחמישים איש מכוח העבודה וממשפחות היודנראט. מאלה נלקחו אקראית למשלוח המוות שבעים איש נוספים. מאה ושמונים הנותרים, רובם גברים, שוכנו במחנה עבודה, ועסקו בחיסול הנותר מהגטו. בסתיו 1942 הגיעו למחנה כמה בורחים מטרבלינקה. אך דיווחם על המתרחש במחנה השמדה התקבל באי-אימון מוחלט. בדצמבר 1942 חוסלו כל היהודים שנותרו בעיר.
זמריר
אטימולוגיה
על פי החלטת האקדמיה ללשון העברית משנת 1991, המילה העברית "זמריר'" משמשת תרגומה של המילה הלועזית "ג'ינגל", שנשתרשה בעברית. Jingle באנגלית שימש כתיאור קול שקשוק מתכתי, כמטבעות קטנים המתחככים זה בזה, או כקולו של הפעמון. מכאן הורחב השימוש לשיר קצר וקליט, ולאחר המצאת הרדיו הורחבה המשמעות לשיר קצר המשמש למטרות פרסומת. התרגום העברי "זמריר" מלביש את השורש ז־מ־ר על המשקל קַטְלִיל, המעניק משמעות של הקטנה והקלה. אם כן זמריר הוא מעין זמר קטן וקל.
היסטוריה
לידתו של הזמריר בעידן הרדיו כאמצעי תקשורת המוני. הזמריר המוכּר הראשון נוגן ברדיו בארצות הברית והיה פרסומת של דגני הבוקר "Wheaties" של חברת ג'נרל מילס (General Mills). עד מהרה הפך הזמריר לאמצעי פרסום מקובל, בימים שבהם היה הרדיו אמצעי תקשורת ההמונים הביתי והנפוץ, בשנות ה־20, בשנות ה־30 ובשנות ה־40.
אסתמה
מרחיבי סמפונות
אגוניסטים לקולטני בטא 2 הם מרחיבי הסמפונות היעילים ביותר. דרכי הנשימה מבטאות קולטנים רבים לבטא 2, שכאשר מופעלים גורמים, במנגנון מצומד לחלבון G, לעלייה ב-cAMP ולהרפיה של השריר החלק, וכפועל יוצא להקלה מידית בתסמינים. לתרופות אלו יש גם השפעה מעכבת מסוימת על תאי פיטום, הורדת רמות הפרשת הריר ועיכוב עצבי. אגוניסטים קצרי-טווח לקולטני בטא 2 (ובראשי תיבות SABA), כמו אלבוטרול וטרבוטלין, מתחילים לפעול תוך זמן קצר, מקלים במהירות על התסמינים ומשך פעולתם מספר שעות. אגוניסטים קצרי-טווח גם עשויים לסייע במניעת התקף לפני פעילות גופנית. שימוש תדיר במשאפים של אגוניסטים קצרי טווח יכולים להעיד כי המחלה אינה מאוזנת. אגוניסטים ארוכי-טווח לקולטני בטא 2 (LABA) פועלים למשך יותר מ-12 שעות, ויחד עם סטרואידים בשאיפה הראו ירידה בהתקפי האסתמה. התועלת המשותפת מ-LABA עם סטרואידים בשאיפה הביאה לייצור משאפים משולבים להקלה על נטילת הטיפול. תופעות הלוואי העיקריות של אגוניסטים לקולטני בטא 2 כוללות רעד בשרירים ופעמת – יותר בקרב מבוגרים. מחקרים בעבר הדגימו עלייה בתמותה בקרב נוטלי LABA, אולם ניתוח הנתונים מראה כי עלייה זו הודגמה בעיקר בקרב נוטלי LABA ללא שימוש מקביל בסטרואידים בשאיפה, טיפול שאינו מביא לשליטה על המחלה. נתון זה מדגים את התועלת בנטילת שילוב של שתי התרופות הללו.